Pepsi Superliganing hal qiluvchi bosqichi boshlanish sanasi ma’lum bo‘ldi

Kecha, futbol bo‘yicha O‘zbekiston Pepsi Superligasining birinchi bosqichiga yakun yasaldi. Superliganing hal qiluvchi bosqichi 13-sentabr kuni start oladi. Keyingi bosqichning qur’a tashlash marosimi sanasi esa yaqin kunlarda e’lon qilinadi, deb xabar beradi Professional futbol ligasi matbuot xizmati.

Jamoalar endi 6 tadan 2 ta guruhga ajratiladi. Dastlabki guruh chempionat medallari(oltin, kumush, bronza) uchun kurash olib borsa, ikkinchi oltitalik Superligada jon saqlab qolish uchun bahsga kirishadi.
Jamoalar endi o‘z guruhi doirasida uy-safar tizimida jami 10 ta uchrashuv o‘tkazadi. Jon saqlash yo‘lida oxirgi o‘rinni olgan jamoa Pro-ligaga yo‘l oladi. Jon saqlash yo‘lida 4 va 5-o‘rinni egallaydigan klublar esa o‘tish o‘yinlarida qatnashadi.